Գյուլ Փանագ

**Գյուլ Փանագ** (Gulkirat Kaur Panag․ ), հնդիկ դերասանուհի, հնչյունավորող, մոդել և նախկին գեղեցկության թագուհի, որ մասնակցել է «Միսս Տիեզերք» մրցույթին։ Իր կինոկարիերան սկսել է Բոլիվուդում՝ դերակատարումով հանդես գալով  2003 թվականին նկարահանված *«Dhoop»* ֆիլմում։ Նրա հիշարժան աշխատանքներից են նաև դերակատարումները *Ջուրմը* և *«Քաշմիր»* հեռուստասերիալներում,  *Dor*, *Dhoop*, *Manorama Six Feet Under*, *Hello*, *Straight և Ab Tak Chhappan 2* ֆիլմերում։

2008 թվականի սեպտեմբերին Գյուլ Փանագի լուսանկարը հայտնվել է *Maxim-* ի շապիկին, մի ամսագրի, որն այնուհետև նրան նվիրված ֆոտոշարք է տպագրել '։ Փենջաբերեն ֆիլմերում  նա իր դեբյուտը կատարել է *Սարսա* կինոնկարում։

Հնդկաստանի խորհրդարանի՝ Լոկ սաբհայի 2014 թվականի ընտրություններում Գյուլ Փանագը Աամ Աադմի կուսակցության կողմից պատգամավորության թեկնածու է առաջադրվել։

## Կենսագրություն
### Երիտասարդություն
Փանագն իր ուսումնառությունն սկսել է Փենջաբի Սանգուր քաղաքում։ Քանի որ նրա հայրը հնդկական բանակի գեներալ էր և հաճախակի փոխել է ծառայության վայրը, ընտանիքն էլ տեղից տեղ է փոխվել Հնդկաստանում և արտերկրում։ Արդյունքում աղջիկը սովորել է 14 տարբեր դպրոցներում, այդ թվում՝ Քենդրիա Վիդիալայասում ( Չանդիգարում, Մհոուում, Լեում, Վելինգտոնում), Լոուրենսի դպրոցում և Զամբիայի մայրաքաղաք Լուսակայի միջազգային դպրոցում,: Փենջաբի Պատիալայի համալսարանն ավարտել է մաթեմատիկայի ոլորտում բակալավրի աստիճանով, Չանդիգարհի Փանջաբի համալսարանը՝ քաղաքագիտության ոլորտում մագիստրոսի աստիճանով: Ուսման ընթացքում Գյուլ Փանագը հետաքրքրվել է սպորտով և հրապարակախոսությամբ։ Նա տեղական ու համազգային  բազմաթիվ բանավեճեր, մրցույթներ է շահել,  երկու անգամ ոսկե մեդալի արժանացել ամենամյա համազգային միջբուհական բանավեճ- մրցույթում հաղթող ճանաչվելու համար:
մինի|Գյուլ Փանագը Lakme Fashion Week-ում 2009 թ.

#### Մոդել
Գյուլ Փանագը 1999 թվականին  նվաճել է «Միսս Հնդկաստան » տիտղոսը ' և մասնակցել է «Միսս Տիեզերք 1999» մրցույթին։

#### Գովազդ
Նա հայտնվում է բազմաթիվ հեռուստատեսային և տպագիր գովազդներում և համարվում է Tata Sky- ի ապրանքանիշի դեսպանը՝ Ամիր Խանի հետ միասին։

#### Հասարակական գործունեություն
Գյուլ Փանագը ղեկավարում է *Գնդապետ Շամշեր Սինգհ* հիմնադրամը, ոչ կառավարական մի կազմակերպության, որն աշխատանքներ է տանում  գենդերային հավասարության, կրթության և աղետների կառավարման ուղղությամբ։ Բացի այդ, նա ծառայում է Վոկհարդտի հիմնադրամի խորհրդատվական խորհրդում։  Մասնակցում է նաև «Հնդկաստանն ընդդեմ կոռուպցիայի» շարժմանը։ 2010 թվականի նոյեմբերին Գյուլ Փանագը մասնակցեց Դելիի կիսամարաթոնին,  բայց այդ միջոցառման ժամանակ սեքսուալ ոտնձգության ենթարկվեց տղամարդ վազորդների կողմից։ Հետագայում նա հայտարարեց, որ Դելիում տղամարդկանց վերաբերմունքը պետք է փոխվի, և որ քաղաքը անվտանգ չէ կանանց համար:

#### Քաղաքական կարիերա
Հնդկաստանի 2014 թվականի խորհրդարանական ընտրություններում Գյուլ Փանագը Աամ Աադմի կուսակցության կողմից պատգամավորության թեկնածու է առաջադրվել Չանդիգարից։ Նա զբաղեցրել է երրորդ տեղը՝ ստանալով 108 679 ձայն, իսկ առաջատարը՝ Կիրոն Խերը, ստացել է 191 362 քվե։

### Անձնական կյանք
2011 թվականի մարտի 14-ին Գյուլ Փանագն ամուսնացել է իր վաղեմի ընկեր օդաչուի հետ։ Ամուսնության  ավանդական փենջաբական սիկհական ծեսը կատարվել է Գուրդվարայում ' Զույգն ունի Նիհալ անունով մի որդի, որը ծնվել է 2018 թվականին

## Մրցանակներ
* 2007 –  Zee Cine Critics մրցանակ «Լավագույն դերասանուհի» անվանակարգում՝ Dor ֆիլմում տպավորիչ դերակատարման համար։ Մրցանակը կիսել է դերասանուհի Այեշա Տակիայի հետ։ 
* 2020 - Առաջադրվել է  Filmfare OTT Awards մրցանակի՝ «Երկրորդ պլանի լավագույն դերասանուհի» անվանակարգում (դրամատիկական սերիալում) - *Պաատալ Լոկ* սերիալում իր դերակատարման համար։

## Ֆիլմագրություն
մինի|Գյուլ Փանագը 2012 թ․.

### Ֆիլմեր

### Հեռուստատեսություն

### Վեբ շարք

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի կին քաղաքական գործիչներ
Կատեգորիա:Հնդիկ դերասանուհիներ
Կատեգորիա:Հնդկաստանի կին քաղաքական գործիչներ